CELEX: 62008CA0140
Language: sl
Date: 2009-10-29 00:00:00
Title: Zadeva C-140/08: Sodba Sodišča (tretji senat) z dne 29. oktobra 2009 (predlog za sprejetje predhodne odločbe Tallinna Halduskohus – Republika Estonija) – Rakvere Lihakombinaat AS proti Põllumajandusministeerium, Maksu- ja Tolliameti Ida maksu- ja tollikeskus (Skupna carinska tarifa — Kombinirana nomenklatura — Tarifna razvrstitev — Zamrznjeni kosi ali klavnični odpadki petelinov in kokoši — Pristop Estonije — Prehodni ukrepi — Kmetijski proizvodi — Presežne zaloge — Uredba (ES) št. 1972/2003)

19.12.2009   
            
            
               SL
            
            
               Uradni list Evropske unije
            
            
               C 312/5
            
         Sodba Sodišča (tretji senat) z dne 29. oktobra 2009 (predlog za sprejetje predhodne odločbe Tallinna Halduskohus – Republika Estonija) – Rakvere Lihakombinaat AS proti Põllumajandusministeerium, Maksu- ja Tolliameti Ida maksu- ja tollikeskus
   (Zadeva C-140/08) (1)
   
   (Skupna carinska tarifa - Kombinirana nomenklatura - Tarifna razvrstitev - Zamrznjeni kosi ali klavnični odpadki petelinov in kokoši - Pristop Estonije - Prehodni ukrepi - Kmetijski proizvodi - Presežne zaloge - Uredba (ES) št. 1972/2003)
   2009/C 312/07
   Jezik postopka: estonščina
   
      Predložitveno sodišče
   
   Tallinna Halduskohus
   
      Stranki v postopku v glavni stvari
   
   
      Tožeča stranka: Rakvere Lihakombinaat AS
   
      Tožena stranka: Põllumajandusministeerium, Maksu- ja Tolliameti Ida maksu- ja tollikeskus
   
      Predmet
   
   Predlog za sprejetje predhodne odločbe – Tallinna Halduskohus – Razlaga priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, str. 1) in člena 4(1) in (2) Uredbe Komisije (ES) št. 1972/2003 z dne 10. novembra 2003 o prehodnih ukrepih, ki jih je treba sprejeti v zvezi s trgovino s kmetijskimi proizvodi zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (UL L 293, str. 3) – Mehansko izkoščeno meso, zamrznjeno, pridobljeno z mehanskim izkoščenjem petelinov oziroma kokoši – Razvrstitev v tarifno številko 0207 14 10 (zamrznjeni kosi petelinov in kokoši, brez kosti) ali v tarifno številko 0207 14 99 (zamrznjeni odpadki petelinov in kokoši, drugo) kombinirane nomenklature – Dajatev na presežne zaloge kmetijskih pridelkov izvajalcev – Določitev količine za prenos zalog in količine presežnih zalog za obračun te dajatve
   
      Izrek
   
   
               1.
            
            
               Uredbo Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi, kakor je bila spremenjena z Uredbo Komisije (ES) št. 1789/2003 z dne 11. septembra 2003, je treba razlagati tako, da je treba proizvode, kakršni so ti, ki se obravnavajo v postopku v glavni stvari, ki so iz zamrznjenega mehansko izkoščenega mesa, pridobljenega z mehanskim izkoščenjem petelinov in kokoši, in namenjeni prehrani ljudi, razvrstiti pod tarifno podštevilko 0207 14 10 kombinirane nomenklature.
            
         
               2.
            
            
               Člen 4(2) Uredbe Komisije (ES) št. 1972/2003 z dne 10. novembra 2003 o prehodnih ukrepih, ki jih je treba sprejeti v zvezi s trgovino s kmetijskimi proizvodi zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške, kakor je bila spremenjena z Uredbo Komisije (ES) št. 230/2004 z dne 10. februarja 2004, ne nasprotuje nacionalni določbi, kot je člen 6(1) zakona o dajatvi na presežne zaloge (Üleliigse laovaru tasu seadus), kakor je bil spremenjen z zakonom, sprejetim 25. januarja 2007, v skladu s katero se presežne zaloge izvajalcev določijo tako, da se od dejanske zaloge na dan 1. maja 2004 odbije količina za prenos zalog, ki je opredeljena kot povprečje zalog na dan 1. maja v predhodnih štirih letih, pomnoženo s koeficientom 1,2, ki ustreza rasti kmetijske proizvodnje v zadevni državi članici v tem obdobju štirih let.
            
         
               3.
            
            
               Uredba št. 1972/2003 ne nasprotuje pobiranju dajatve na presežne zaloge izvajalca, čeprav bi ta lahko dokazal, da po 1. maju 2004 ni imel koristi od trženja teh zalog.
            
         
      (1)  UL C 171, 5.7.2008.